Val de căldură în China. Shanghai a doborât recordul pentru cea mai ridicată temperatură, stabilit acum 149 de ani.
Peste 90 de alerte roșii emise în toată China din cauza temperaturilor ridicate. Shanghai emite alerte roșii, un fapt rar pentru oraș. Încărcarea rețelelor electrice atinge un record în șapte provincii și regiuni.
Shanghai s-a sufocat miercuri sub valul de caniculă. Mercurul din termometre a urcat până la 40,9 grade Celsius în metropola chineză, doborând recordul pentru cea mai ridicată temperatură, stabilit în 1873, conform serviciilor de meteorologie, scriu mai multe publicații străine.Potrivit Reuters, Autorităţile au emis alerte de caniculă, iar temperaturile ar putea ajunge la 42 de grade Celsius în unele regiuni.Valurile de caniculă din mijlocul verii nu sunt neobişnuite în China, în special în zonele aride din vestul şi sudul ţării. Dacă în Shanghai verile sunt călduroase, valurile de caniculă sunt mai puţin frecvente.Subiectul a fost intens comentat pe reţelele sociale unde internauţii şi-au împărtăşit experienţele trăite. "Când m-am dus la test (pentru depistarea COVID-19 – n.a.), am avut impresia că eram carne pe un grătar", a scris un utilizator pe Weibo, echivalentul chinez al Twitter."Căldură va arde toate virusurile""Poate că (această căldură puternică) va arde toate virusurile", a glumit un alt utilizator de internet, în timp ce oraşul Shanghai se confruntă cu o revenire limitată a cazurilor de infectare cu COVID-19, la mai bine de o lună după încheierea unei perioade de lockdown.În fotografiile care au devenit virale, lucrători sanitari îmbrăcaţi în costume de protecţie complete se răcoresc cu ajutorul unor blocuri de gheaţă pentru a putea efectua testele de screening sub soarele arzător.Din cauza căldurii, aparatele de aer condiţionat funcţionează la viteză maximă, ceea ce a doborât recordurile de consum de energie electrică în mai multe regiuni, potrivit Bloomberg.Autorităţile au avertizat asupra unor posibile consecinţe pentru agricultură, subliniind că temperaturile ridicate "nu favorizează" recoltarea orezului, porumbului, bumbacului şi a altor culturi.Începând de marţi, 68 de oraşe – printre care Shanghai şi oraşul vecin Nanjing – se află sub cod roşu, cel mai ridicat nivel dintr-un sistem cu trei trepte pentru caniculă.De la debutul măsurătorilor meteorologice, în 1873, în Shanghai s-au înregistrat doar 15 zile cu temperaturi de peste 40 de grade Celsius.